Kjære Rotary-venner,

Her kommer en orientering om hva som har skjedd og skal skje i klubben i den nærmeste tiden.

Komitèmøter

Vi har akkurat hatt en runde med komitèmøter. Denne gangen var møtene hjemme hos meg. Alle komitèene var representert og stemningen var god. Referat fra møtene vil bli lagt ut på hjemmesiden vår.

Ost, kjeks og vin

Tirsdag den 10. mai skal det være en hygge-aften med ost, kjeks og vin. Innbydelse sendes ut. Det er påmelding til leder for fest- og arrangementskomitéen Inger Hughes, mail: inger.hughes@gmail.com, tlf.nr. 464 05 719. Det blir en hyggeaften med respektive. Sett av datoen og meld dere på!

Ungdomsutveksling

Kommende skoleår sender vi en ungdom til New Zealand. Vi vil også motta en student derfra. Vi skal samarbeide med Onsøy Rotaryklubb om å skaffe vertsfamilier. Vår klubb hadde to vertsfamilier, Petter Eik-Andresen og Bent-Ole Grooss. Men pga at Bent-Ole skal arbeide i Brussel noen år, passer det ikke for han. Vi mangler derfor en som kan stille som vertsfamilie for en ungdom i 3 måneder neste skoleår. Noen som kan tenke seg å stille opp?

Lav fremmøteprosent

Jeg vedlegger det siste månedsbrevet fra Guvernøren hvor fremmøteprosenten vår kommer frem. Som dere vil se, er den veldig lav. Dette må vi ta tak i. Vil gjerne ha tilbakemelding fra dere. Hva kan gjøres?

Faddere

Jeg har tidligere spurt om å få navn på faddere fra dere. Mange har svart, men det mangler fortsatt endel. Vær snill å oppgi navn på faddere dere som enda ikke har gjort det.

Så vil jeg få ønske dere en riktig god helg!

*Mvh Bjørg B. Lier*

*President Fredrikstad Rotaryklubb*

*Tlf. +47 41 57 47 17*

*bjorglier@hotmail.com*

*Kreftingsvei 8, 1613 Fredrikstad*